ಕುಡಿದ ಮತ್ತಿನಲ್ಲಿ ವಿರೋಧಿಗಳ ಮನೆಗೆ ಹೋದ ವ್ಯಕ್ತಿಗೆ ಬಿಸಿಬಿಸಿ ಎಣ್ಣೆ ಎರಚಿದ್ರು!

ಯಾದಗಿರಿ: ಕುಡಿದ ಮುತ್ತಿನಲ್ಲಿ ತನ್ನ ವಿರೋಧಿ ಬಣದ ಮದುವೆ ಮನೆಗೆ ಹೋದ ವ್ಯಕ್ತಿಯ ಮೇಲೆ ಕಾದ ಎಣ್ಣೆಯನ್ನು ಎರಚಿದ ಅಮಾನವೀಯ ಘಟನೆ ಯಾದಗಿರಿಯಲ್ಲಿ ನಡೆದಿದೆ.

ಜಿಲ್ಲೆಯ ಸುರಪುರ ತಾಲೂಕಿನ ಬೇವಿನಾಳ ಗ್ರಾಮದಲ್ಲಿ ಈ ಘಟನೆ ನಡೆದಿದೆ. ಅದೇ ಗ್ರಾಮದ ವ್ಯಕ್ತಿ ಮರಿಯಪ್ಪ ಶೆಳ್ಳಿಗೆಪ್ಪ ಘಟನೆಯಲ್ಲಿ ತೀವ್ರವಾಗಿ ಗಾಯಗೊಂಡು ಸುರಪುರ ಆಸ್ಪತ್ರೆ ಸೇರಿದ್ದಾರೆ. ಈ ಘಟನೆಗೆ ರಾಜಕೀಯ ವೈಷಮ್ಯ ಹಿನ್ನೆಲೆ ಎನ್ನಲಾಗುತ್ತಿದೆ.

ಮರಿಯಪ್ಪ ತನ್ನ ವಿರೋಧ ಬಣದವರ ಮದುವೆ ಮನೆ ಕುಡಿದುಕೊಂಡು ಹೋಗಿದ್ದರು. ಮದುವೆ ಮನೆಯಲ್ಲಿ ಕೆಲ ಹೊತ್ತು ಗಲಾಟೆ ನಡೆದಿದ್ದು, ಈ ವೇಳೆ ಮದುವೆ ಅಡುಗೆಗಾಗಿ ಕಾಯಿಲು ಇಟ್ಟ ಎಣ್ಣೆಯನ್ನು ಮರಿಯಪ್ಪನ ಮೈ ಮೇಲೆ ಕೆಲ ದುಷ್ಕರ್ಮಿಗಳು ಎರಚಿ ಪರಾರಿಯಾಗಿದ್ದಾರೆ.

ಸಾಂದರ್ಭಿಕ ಚಿತ್ರ

ಇದರಿಂದ ತೀವ್ರವಾಗಿ ಗಾಯಗೊಂಡು ನೆಲದ ಮೇಲೆ ಬಿದ್ದು ಒದ್ದಾಡುತ್ತಿದ್ದ ಮರಿಯಪ್ಪಯನ್ನನ್ನು ಸ್ಥಳೀಯರು ಆಸ್ಪತ್ರೆಗೆ ಸೇರಿದ್ದಾರೆ. ಈ ಬಗ್ಗೆ ಸುರಪುರ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದ್ದು, ಆರೋಪಿಗಳಿಗಾಗಿ ಡಿವೈಎಸ್ಪಿ ವೆಂಕಟೇಶ ಉಗಿಬಂಡಿ ನೇತೃತ್ವದಲ್ಲಿ ಪೊಲೀಸರು ತೀವ್ರ ಹುಡುಕಾಟ ನಡೆಸಿದ್ದಾರೆ.